Procurorii care ancheteaza naufragiul feribotului Sewol din largul Coreei de Sud si-au extins investigatia in ce il priveste pe proprietarul vasului, inspectorii confirmand ca incarcatura declarata pe nava era de peste trei ori mai mare decat limita maxima recomandata.
Oficiali ai companiei care opera feribotul au primit interdictie de a parasi tara, pe masura ce investigatorii au facut razii in birourile companiei, ale afiliatilor si la domiciliul proprietarului, relateaza Wall Street Journal.
Operatorul feribotului a declarat ca acesta era incarcat cu 3.608 tone, cand a parasit portul Incheon, pe 15 aprilie, insa un oficial al Registrului Coreean a transmis, miercuri, ca incarcatura maxima recomandata pentru Sewol era de 987 de tone. Procurorii nu au reusit insa sa identifice cauza producerii tragediei.
In plus, se investigheaza daca vasul era sigur pentru a efectua curse, dupa ce s-au facut modificari, anul trecut, adaugandu-se cabine pentru pasageri si crescand astfel capacitatea pasagerilor cu mai mult de 150 de pasageri, crescand astfel si incarcatura navei cu aproape 240 de tone.
150 este si bilantul victimelor la care s-a ajuns, miercuri, la o saptamana dupa naufragiul feribotului, transmite Voice of America.
Scafandrii avanseaza incet catre etajele trei si patru ale feribotului, iar numarul celor inca dati disparuti este de 152, in timp ce al celor salvati ramane la 174.
Opinia publica din Coreea de Sud este furioasa pe echipajul feribotului, pentru ca a abandonat vasul inainte ca evacuarea sa fie completa. Capitanul nu se afla la conducerea vasului cand a avut loc tragedia, ci un ofiter neexperimentat.
Atat capitanul cat si sase membri ai echipajului au fost arestati, iar presedintele sud-coreean Park Geun Hye a spus ca actiunile lor sunt "echivalente cu crima".